Κανονισμός (ΕΚ) αριθ. 1922/2002 της Επιτροπής

της 28ης Οκτωβρίου 2002

για την τροποποίηση των κανονισμών του Συμβουλίου (ΕΚ) αριθ. 1454/2001 περί ειδικών μέτρων όσον αφορά ορισμένα γεωργικά προϊόντα υπέρ των Καναρίων Νήσων και (ΕΚ) αριθ. 21/2002 για την κατάρτιση των ισοζυγίων προβλέψεων εφοδιασμού και του καθορισμού των κοινοτικών ενισχύσεων για τις άκρως απόκεντρες περιφέρειες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1454/2001 του Συμβουλίου, της 28ης Ιουνίου 2001, περί ειδικών μέτρων όσον αφορά ορισμένα γεωργικά προϊόντα υπέρ των Καναρίων Νήσων και για την κατάργηση του κανονισμού (ΕΟΚ) αριθ. 1601/92 (Poseican)(1), όπως τροποποιήθηκε από τον κανονισμό (ΕΚ) αριθ. 1195/2002 της Επιτροπής(2), και ιδίως το άρθρο 3 παράγραφος 6,

Εκτιμώντας τα ακόλουθα:

(1) Ο κανονισμός (ΕΚ) αριθ. 1454/2001 καθιερώνει ένα ειδικό καθεστώς εφοδιασμού για ορισμένο αριθμό γεωργικών προϊόντων, που είναι βασικά στις Καναρίους Νήσους, για την ανθρώπινη κατανάλωση, για τη μεταποίηση ή ως γεωργικές εισροές. Μεταξύ των προϊόντων που προορίζονται για διατροφή των ζώων, εμφαίνονται το αλεύρι και τα συσσωματώματα με μορφή σβόλων από μηδική.

(2) Η μηδική με τη μορφή σβόλων ή αλεύρου συνιστά βασικό στοιχείο στη διατροφή των ζώων των Καναρίων Νήσων. Ωστόσο, δεν επαρκεί για να καλύψει όλες τις ανάγκες σε πρωτεΐνες και σε ίνες στη διατροφή των μηρυκαστικών, κυρίως σε ένα ανταγωνιστικό πλαίσιο για το οποίο έγιναν σημαντικές προσπάθειες για την παραγωγή κρεάτων και γαλακτοκομικών προϊόντων ποιότητας.

(3) Είναι σκόπιμο, συνεπώς, να διευρυνθεί το πεδίο εφαρμογής του ειδικού καθεστώτος εφοδιασμού των Καναρίων Νήσων στη μηδική με μακρές ίνες, ζωοτροφή που μπορεί να συμπληρώσει το σιτηρέσιο σε πρωτεΐνες και ίνες των μηρυκαστικών στις Καναρίους Νήσους.

(4) Πρέπει, συνεπώς, να τροποποιηθεί ο κανονισμός (ΕΚ) αριθ. 1454/2001.

(5) Μετά από την τροποποίηση του κανονισμού (ΕΚ) αριθ. 1454/2001, το μέρος 1 του παραρτήματος III του κανονισμού (ΕΚ) αριθ. 21/2002 της Επιτροπής, της 28ης Δεκεμβρίου 2001, για την κατάρτιση των ισοζυγίων προβλέψεων εφοδιασμού και του καθορισμού των κοινοτικών ενισχύσεων για τις άκρως απόκεντρες περιφέρειες σύμφωνα με τους κανονισμούς (ΕΚ) αριθ. 1452/2001, (ΕΚ) αριθ. 1453/2001 και (ΕΚ) αριθ. 1454/2001 του Συμβουλίου(3), όπως τροποποιήθηκε τελευταία από τον κανονισμό (ΕΚ) αριθ. 1365/2002(4), πρέπει να τροποποιηθεί, ώστε να συμπεριληφθεί σ' αυτό η μηδική που είναι σε άλλη μορφή εκτός από το αλεύρι και τα συσσωματώματα με μορφή σβόλων.

(6) Για να προσαρμοστούμε καλύτερα στις ανάγκες εφοδιασμού, πρέπει να συγκεντρωθούν σε μία μόνο ομάδα οι πίτες σόγιας, τα συσσωματώματα μηδικής, καθώς και οι άλλες μορφές μηδικής, χωρίς να τροποποιηθεί η συνολική ποσότητα.

(7) Πρέπει, συνεπώς, να τροποποιηθεί και ο κανονισμός (ΕΚ) αριθ. 21/2002.

(8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μεικτής επιτροπής αποξηραμένων χορτονομών, λυκίσκου και λιπαρών ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα I του κανονισμού (ΕΚ) αριθ. 1454/2001, μετά την τελευταία σειρά, προστίθεται η ακόλουθη σειρά:

">ΘΕΣΗ ΠΙΝΑΚΑ>"

Άρθρο 2

Το παράρτημα ΙΙΙ του κανονισμού (ΕΚ) αριθ. 21/2002 τροποποιείται σύμφωνα με το παράρτημα του παρόντος κανονισμού.

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Οκτωβρίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 198 της 21.7.2001, σ. 45.

(2) ΕΕ L 174 της 4.7.2002, σ. 11.

(3) ΕΕ L 8 της 11.1.2002, σ. 15.

(4) ΕΕ L 198 της 27.7.2002, σ. 27.

ΠΑΡΑΡΤΗΜΑ

Το μέρος 1 του παραρτήματος III - Κανάριοι Νήσοι του κανονισμού (ΕΚ) αριθ. 21/2002 αντικαθίσταται από το ακόλουθο κείμενο: "Μέρος 1

Σιτηρά και προϊόντα σιτηρών με σκοπό τη σίτιση ζώων και τη διατροφή του ανθρώπου· ελαιούχοι σπόροι, πρωτεϊνούχοι καρποί, ξηρές χορτονομές

Προβλεπόμενο ισοζύγιο εφοδιασμού και κοινοτική ενίσχυση για την προμήθεια κοινοτικών προϊόντων ανά ημερολογιακό έτος

>ΘΕΣΗ ΠΙΝΑΚΑ>"